### Beslutninger

Kristian Knudsen og Magistratsafdelingen for Teknik og Miljø med bemærkning, at byrådet i sit møde den 20. december 2023 har vedtaget Magistratens indstilling i overensstemmelse med erklæring fra Teknisk Udvalg af 18. december 2023 samt ændringsforslaget fra S, KF, SF og V med 22 stemmer for (Socialdemokratiet, det Konservative Folkeparti, Socialistisk Folkeparti og Venstre), 6 stemmer imod (Enhedslisten de Rød-Grønne, Radikale Venstre, Erling Krogh og Danmarksdemokraterne) og 1 undlod at stemme (Kaspar Poulsen).

Ændringsforslaget fra Enhedslisten de Rød-Grønnes byrådsgruppe, som det står i udvalgserklæringen, og ændringsforslaget fra Radikale Venstres og Danmarksdemokraternes byrådsgrupper blev ikke tiltrådt.

Radikale Venstres, Enhedslisten de Rød-Grønnes og Danmarksdemokraternes byrådsgrupper kunne ikke tiltræde indstillingen, men henholdt sig til ændringsforslaget fra Radikale Venstre og Danmarksdemokraterne.

###

Borgmesterens Afdeling og Teknik og Miljø anbefaler, at vedlagte strategiske temaer med tilhørende spørgsmål godkendes som baggrund for gennemførelsen af udbud vedr. udviklingsplan for [adresse]

### Resume

Byrådet besluttede på møde 31. august 2022, at [adresse] sammen med en investor skal udarbejde en udviklingsplan for [adresse] som grundlag for stiftelsen af et kommende arealudviklingsselskab.

I henhold til byrådsbeslutningen 31. august 2022 er der i 4. kvartal 2022 gennemført en omfattende inddragelsesproces. Opsamlingskataloget fra denne proces har dannet grundlag for formuleringen af forslag til strategiske temaer med tilhørende spørgsmål, der foreslås at danne grundlag for udbud vedr. Pier 3.

### Beslutningspunkter

Det indstilles:

At 1) vedlagte forslag til strategiske temaer med tilhørende spørgsmål godkendes som grundlag for udbud.

At 2) der i forlængelse af et udbud indgås en udviklings- og samarbejdsaftale med den vindende tilbudsgiver med henblik på udarbejdelse af en udviklingsplan for [adresse] med en realiseringsplan indeholdende et budget for et kommende arealudviklingsselskab.

At 3) byrådet medio 2025 forelægges udviklingsplanen, realiseringsplanen og budgettet for arealudviklingsselskabet til godkendelse som betingelse for stiftelse af arealudviklingsselskabet.

At 4) Magistraten udpeges som politisk følgegruppe for udarbejdelsen af udviklingsplanen for [adresse]

### Sagsforløb

Udvalg: Magistraten

Dato: 27-11-2023

Einer Mortensen:

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Borgmesterens Afdeling og Magistratsafdelingen for Teknik og Miljøs indstilling af 1. november 2023.

Borgmester Børge Carlsen, rådmand Gorm Jespersen, Erling Krogh og Kaspar Poulsen var forhindret i at deltage i sagens behandling.

Udvalg: [adresse]

Dato: 06-12-2023

Einer Mortensen:

Fremsendes til Teknisk Udvalg til behandling i henhold til beslutning i byrådets møde den 6. december 2023.

Udvalg: Teknisk Udvalg

Dato: 18-12-2023

Einer Mortensen: 2

Christoffer Dahl, Boris Østergaard kunne tiltræde indstillingen i overensstemmelse med Magistratens anbefaling.

Olivia Bruun kunne tiltræde indstillingen med ønske om, at Teknisk Udvalg kan spille en rolle sammen med den politiske følgegruppe.

Morten Andresen tog forbehold med henblik på drøftelse i byrådsgruppen.

Asta Jensen kunne ikke tiltræde indstillingen med følgende bemærkninger:

Bebyggelsesprocenten bør maksimalt være 50, og der skal ske en kvantificering af areal til park og grønt område på 2/3 af arealet på [adresse]

Følgende gode forslag fra Opsamling på borger- og brugerinddragelse på [adresse] bør indarbejdes i indstillingen og de strategiske temaer for udbuddet vedrørende udviklingsplan for [adresse]:

Skab flere grønne områder. Der er brug for flere grønne områder på [adresse], og for eksempel kan [adresse] blive en smeltedigel for det grønne rekreative og maritime liv samt relationen til vand (side 6).

Skab grønne rum på [adresse] De grønne rum må gerne kunne benyttes til forskellige aktiviteter. Det kan være grønne opholdsrum, der også fungerer som multifunktionsområder, som kan bruges til mange aktiviteter (side 10, #2).

Etablering af en bypark eller et rekreativt rum af en vis størrelse på [adresse] (side 10).

Særlige anbefalinger til [adresse]: Livet på [adresse] skal være en smeltedigel for det grønne rekreative og maritime liv samt relationen til vand (side 15, #9).

[adresse] skal have plads til grøn og blå biodiversitet og bæredygtighed – og være et samlingssted for alle aldre og med plads til foreninger, fællesskaber, natur og små- og store events (side 15).

De grønne rekreative arealer organiserer bebyggelsen – og ikke omvendt (side 15).

Der skal være fokus på det grønne i etableringen af [adresse] (side 15).

Flere grønne byrum, parker og åndehuller (side 17).

Anbefalinger fra [adresse] Ø Mangler: Grønne Områder, 74 forslag. (Højeste score, sammen med Idræts- og Fritidsfaciliteter på vand, side 21).

”Det foreslås, at der bliver etableret en Folkepark ved [adresse] 3. En park for alle generationer. Vi får en attraktion for havnen og hele byen. Et grønt område med legepladser, bænke og borde, vanddragen, en scene til koncerter, petanque og krolf og pladser til udflugtsbåde” (side 25).

”[adresse] er et spændende sted at bo med lystbådehavnen som rygrad. Der er bygget højt og tæt, men vi mangler grønne rekreative arealer til at skabe balance. Det kan være på [adresse] Vi kan sammen skabe et fantastisk område sammen med hele byen. [adresse] Ø kunne blive, hvad [adresse] og Tangkrogen er for [adresse]. Det er nu vi har muligheden, og den skal vi ikke spilde” (side 25).

Flere grønne områder gerne en park på [adresse], som også kunne være en eventplads (side 51).

Der etableres flere grønne åndehuller. Ikke mere byggeri - det hele er ALT for tæt allerede (side 51).

Børne- og Ungebyrådets anbefaling: Man fokuserer på det grønne som et bærende tema i udviklingen af [adresse] Ø: Der skal afsættes et stort område på øen til mere grønt med træer, farverige blomster og store græsplæner, der inviterer til ophold og samvær – gerne på [adresse] (side 65).

Stedsanalysen konkluderer, at de eksisterende og hidtidige grønne tiltag på Ø-linjen og i kant-zonerne på [adresse] er for få og for små. Det konkluderes også, at disse grønne områder er for tæt på bebyggelserne, kun opleves som semi-offentlige, og ikke benyttes ret meget. Grønne rekreative områder bør være af betragtelig størrelse og friholdt fra tæt bebyggelse. Stedsanalysen påpeger og konkluderer på side 109, at det største potentiale for bynatur og biodiversitet på [adresse] Ø ligger på [adresse]

Asta Jensen kunne desuden tilslutte sig bemærkningerne fra [adresse] og John Holm.

Laust Schmidt og John Holm kunne ikke tiltræde indstillingen med bemærkning om, at den lukkede proces bør åbnes op, og programstyregruppen erstattes af en styregruppe sammensat af medlemmer fra alle partier. Valg af investor bør desuden findes i en bedømmelseskomité sammensat af styregruppen, fællesrådet, borgergrupper og eksterne fagdommere. Endelig bør mulighederne for ekstern fondsfinansiering til realisering af det klare borgerønske om en parkløsning undersøges.